Проект

**ДОГОВОР**

**за обществена поръчка**

**за доставкана нови съдове за ТБО**

Днес, ...........201… година в град Садово, област Пловдив между:

Димитър Бориславов Здравков **като кмет на Община Садово** със седалище и адрес на управление град Садово, ул. “Иван Вазов” № 2, ЕИК по регистър БУЛСТАТ000471582, наричан по- нататък в Договора „възложител”, от една страна и

**“……..................………”**, със седалище и адрес на управление град ............................………….….., ул. ………………....................................…………… № ......., ЕИК …………………..., идентификационен номер по ДДС …………………………. представлявано от ……………………………......................................-....................…………, наричано по-нататък в Договора „изпълнител”, от друга страна,

на основание чл. 112 от Закона за обществените поръчки,след проведена процедура за възлагане на обществена поръчка(уникален № …………. в регистъра на обществените поръчки)и решение № …… от ……201 …. г. за определяне на изпълнител, се сключи настоящия Договор за следното:

**I. ПРЕДМЕТ НА ДОГОВОРА**

1.Възложителят възлага, а изпълнителят приема срещу възнаграждение да доставя до град Садово, област Пловдив нови контейнери за ТБО с технически и други характеристики, определени в техническата спецификация, която е част от одобрената документация на обществената поръчка и става неразделна част от настоящия договор.

2.Качеството на доставката следва да отговаря на параметрите и техническите характеристики, посочени в техническата спецификация.

3.Доставката на контейнерите следва да бъде придружена от сертификати, доказващи, че съдовете са изработени съгласно европейските норми EN-840-3, EN-840-5 и EN-840-6 или еквивалент, сертификат за стандартен цвят TUF, RAL или еквивалент, сертификат или еквивалент, издаден от производителя за изпитание за работа при температурна амплитуда минимум от -18С до +30С.

**II. ЦЕНА, РЕД И СРОКОВЕ ЗА РАЗПЛАЩАНЕ**

4.ВЪЗЛОЖИТЕЛЯТ се задължава да заплати на ИЗПЪЛНИТЕЛЯ за доставката на:

4.1.1 брой нов контейнер - …………….лева,

4.2. ДДС се дължи отделно,

съгласно ценовото му предложение, неразделна част от настоящия договор.

5. (1) Общата стойност на договора се определя от броя на съдовете, които ще бъдат доставени и предложената единична цена в т. 1, в зависимост от разполагаемия финансов ресурс, като не може да превишава сумата от 180 000 лева без вкл. ДДС, от които:

90 000 лева без ДДС, осигурени в бюджета за Община Садово за 2019 год. и

90 000 лева без ДДС, предвидени за „опция за подновяване” за още една година при условие, че бъде осигурено финансиране в бюджета на Община Садово за доставка на съдове за ТБО контейнери през 2020 год. и възложителят има необходимост от нея.

(2) Стойността по ал. 1 включва всички разходи на ИЗПЪЛНИТЕЛЯ за изпълнението предмета на договора, в това число стойността на разходите за окомплектовка, опаковка, транспортни разходи, такси, мита, застраховки и други до мястото за доставка, за товаро-разтоварителни, за гаранционно обслужване и всички други, необходими за изпълнение на поръчката разходи.

6.В сумите по т. 4 и т. 5 са включени транспортните разходи до град Садово.Цените по т. 4 и т. 5 са фиксирани за времето на изпълнение на договора и не подлежат на промяна.

7.Плащането се извършва в лева, по банков път, след настъпване на следните основания за това:

7.1.подписан настоящия договор;

7.2.представяне на фактури от изпълнителя за всяко отделно плащане.

8.Плащането по т. 4 се извършва в срок до 30 календарни дни от представянето на фактура, приемо-предавателен протокол и документите по т.3.

9.Възложителят заплаща на изпълнителя цената по т. 4 при условията на т. 7 и 8 по следната банкова сметка: IBAN: …………………………………………. в банка ……………………… с BIC: ……………………..

10.Изпълнителят е длъжен да уведоми писмено възложителя за всички последващи промени по т.9 в тридневен срок от момента на промяната. В случай че изпълнителят не уведоми възложителя в този срок, счита се че плащанията са надлежно извършени.

11.Когато изпълнителят е сключил договор/договори за подизпълнение, възложителят извършва плащане към него, след като бъдат представени доказателства, че изпълнителят е заплатил на подизпълнителя/подизпълнителите за изпълнените от тях работи, които са приети по реда т. 24.

**III. МЯСТО И СРОК НА ИЗПЪЛНЕНИЕ**

12.Настоящия договор влиза в сила от датата на подписването му.

13.Изпълнителят е длъжен да извършва доставка/доставки в период до 31.12.2019 год.в размер до 90 000 лева без ДДС.

В случай, че в бюджета на Община Садово за 2020 год. бъдат предвидени средства за доставка на нови контейнери за ТБО, действието на настоящия договор продължава до 31.12.2020 год. , като доставките в удължения срок не могат да надвишават 90 000 лева без ДДС.

Всяка отделна доставка (независимо от обема на заявеното количество) се извършва в рамките на 30 календарни дни, считано от деня, в който е направена устна или писмена заявка от Петър Георгиев – на длъжност в община Садово „Заместник кмет”.

14.Мястото за изпълнение на доставката/доставките е град Садово, област Пловдив.

**IV. ПРАВА И ЗАДЪЛЖЕНИЯ НА СТРАНИТЕ**

15.Изпълнителят се задължава:

15.1.Да осъществи доставката на заявените количества контейнери, в срок по т. 13,на място, съгласно т. 14, ипо цена съгласно т. 4, придружена с необходимите документи;

15.2.Качеството и характеристиките на контейнерите да отговарят на техническата спецификация – част от договора.

15.3.Да сключи договор/договори за подизпълнение с посочените в офертата му подизпълнители в срок от три дни от сключването на настоящия договор, да предостави оригинален екземпляр на възложителя в тридневен срок от сключването му/им и да предоставя информация за плащанията по него/тях в тридневен срок от извършване на плащанията;

15.4.Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор;

15.5. Да информира своевременно Възложителя - писмено и/или по електронна поща, ако е налице обективна невъзможност за изпълнение на някоя от доставките.

15.6. при приемането на стоките, при наличие на рекламация от страна на ВЪЗЛОЖИТЕЛЯ относно броя, техническите характеристики и/или наличието на явни недостатъци и/или наличието на външни повреди в доставените стоки, да отстрани недостатъците в срока по чл. 24, ал. 6;

15.7. при наличие на рекламации от страна на ВЪЗЛОЖИТЕЛЯ за скрити недостатъци, появили се в рамките на гаранционния срок, да отстрани недостатъка или да замени съответния продукт с годен такъв, в срока по чл. 27, ал. 3, за своя сметка.

15.8. да извършва гаранционно обслужване на доставените стоки;

16.Изпълнителят има право:

16.1.Да иска от възложителя необходимото съдействие за изпълнение на доставката;

16.2.Да получи договореното възнаграждение при условията на настоящия договор;

17. Възложителят се задължава:

17.1.Да заплати цената на договора по реда и при условията в него;

17.2.Да не възпрепятства изпълнителя и да не нарушава оперативната му самостоятелност във връзка с изпълнението на договора;

17.3.Да не разпространява под каквато и да е форма всяка предоставена му от изпълнителя информация, имаща характер на тайна и изрично упомената от изпълнителя като такава в представената от него оферта;

17.4.Да уведоми писмено изпълнителя в предвидените в този договор случаи;

18.Възложителят има право:

18.1.Да оказва текущ контрол при изпълнението на договора;

18.2.Да изисква от изпълнителя да сключи и да му представи договори за подизпълнение с посочените в офертата му подизпълнители.

18.3.Да иска от изпълнителя да изпълни възложената доставка в срок, без отклонение от договореното и без недостатъци;

18.4.Да изисква от изпълнителя замяната на накачествена, непълна или дефектна доставка по реда и в сроковете определени в този договор;

18.7.Да прави рекламации пред изпълнителя за констатирани дефекти или появили се скрити недостатъци на осъществената доставка, както следва:

18.7.1.За явни дефекти, отразени в протокола по т. 26;

18.7.2.За скрити дефекти, отразени в констативен протокол, съставен при откриването им, но не по-късно от един месец от приемането на доставката.

Сроковете за предявяване на рекламациите започват да текат от момента на констатирането им.

**V.ГАРАНЦИЯ ЗА ИЗПЪЛНЕНИЕ НА ДОГОВОРА**

19.Изпълнителят гарантира изпълнението на произтичащите от настоящия договор свои задължения с гаранция за добро изпълнение в размер на ..……...лв. (словом………………), представляващи 5 % от неговата стойност без вкл. ДДС.

20.Възложителят задържа и се удовлетворява от гаранцията, когато е налице една от следните хипотези:

20.1.изпълнителят системно не изпълнява някое от задълженията си по договора – поне два пъти задължение от един и същи характер;

20.2.изпълнителят просрочи изпълнението на някое от задълженията си по договора с повече от 10 дни;

20.3.договорът се прекрати по вина на изпълнителя.

21.Възложителят има право да усвои сумата от гаранцията, без това да го лишава от правото да търси обезщетение за претърпени вреди.

22.При липса на възражения по изпълнението на договора възложителят освобождава гаранцията по т. 19 в срок от 20 дни след приключване на изпълнението, без да дължи лихви за периода, през който средствата законно са престояли при него.

23.Гаранцията за изпълнение не се освобождава от възложителя, ако в процеса на изпълнение на договора е възникнал спор между страните относно неизпълнение на задълженията и въпросът е отнесен за решаване пред съд. При решаване на спора в полза на възложителя, той може да пристъпи към усвояване на гаранцията за изпълнение.

**VI. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

24.(1) Приемането на извършената доставка по т.1 се извършва от определени от страна на възложителя и изпълнителя лица.

(2) Контейнерите се предават от Изпълнителя на Възложителя или от упълномощени от тях лица, в град Садово, което се удостоверява с подписване на двустранен приемателно-предавателен протокол.

(3) При получаването на контейнерите приемащият е длъжен да ги прегледа и да установи дали съответстват по вид, количество и качество на посочените в заявката.

(4) В случай, че доставените контейнери съответстват на договорените и заявените като количество и качество, приемащият подписва приемателно-предавателен протокол, в който описва доставените и приети контейнери по вид и количество.

(5) В случай че доставените контейнери се окажат некачествени или по какъвто и да е признак несъответстващи на изискванията, посочени в техническата спецификация на поръчката, контейнерите (част от тях) не се приемат и/или се връщат на Изпълнителя в 5 (пет) дневен срок от констатирането на нередностите/недостатъците.

(6) В случаите по ал. 5 ИЗПЪЛНИТЕЛЯТ е длъжен да изправи посочените от ВЪЗЛОЖИТЕЛЯ нередности/недостатъци и в срок до 5 (пет) календарни дни да достави точния вид и/или брой на заявените стоки, отговарящи на техническото предложение на ИЗПЪЛНИТЕЛЯ към договора и/или такива без явни недостатъци или външни повреди.

(7) Разходите направени от ИЗПЪЛНИТЕЛЯ по ал. 6 са за негова сметка.

(8) Собствеността върху предадените контейнери и риска от погиването им преминава от Изпълнителя върху Възложителя в момента на приемането им, удостоверено с двустранно подписания приемателно-предавателен протокол.

25.Когато изпълнителят е сключил договор/договори за подизпълнение, работата на подизпълнителите се приема от възложителя в присъствието на изпълнителя.

26.При констатирани недостатъци/несъответствия на доставката с техническата спецификация – част от този договор, се съставя двустранен констативен протокол, подписан по реда на т. 24.

**VІІI. ГАРАНЦИОННО ОБСЛУЖВАНЕ**

Чл. 27 (1) Доставените стоки, предмет на договора, са с пълна гаранция за срок от …………… календарни месеца, считано от датата на подписване без забележки на приемо-предавателния протокол по чл. 24, ал. 1 от настоящия договор. Изпълнителят гарантира, че доставяните от него изделия ще бъдат нови, неупотребявани, произведени от висококачествени материали.

(2) ВЪЗЛОЖИТЕЛЯТ има право да прави рекламации за скрити недостатъци през целия гаранционен срок по ал. 1 пред ИЗПЪЛНИТЕЛЯ.

(3) В случая на ал. 2 ИЗПЪЛНИТЕЛЯТ е длъжен в срок до 5 (пет) календарни дни да отстрани недостатъка за своя сметка и на място при ВЪЗЛОЖИТЕЛЯ.

(4) Срокът започва да тече от момента на уведомяване на ИЗПЪЛНИТЕЛЯ за повредата или недостатъка. ВЪЗЛОЖИТЕЛЯТ може да направи уведомяването по факс, електронна поща или по поща с писмо с обратна разписка.

**IХ. НЕПРЕДВИДЕНИ ОБСТОЯТЕЛСТВА**

28. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

(2) Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

29.Докато трае непреодолимата сила, изпълнението на задължението се спира.

30.Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**IХ.НЕУСТОЙКИ**

31.Ако изпълнителят не изпълни възложената доставка до 10 дни след срока по т. 13, той дължи на възложителя неустойка в размер на 10 % от цената на забавената поръчка.

32.(1).Ако изпълнителят не изпълни възложената доставка в установения по договора срок, същият дължи на възложителя неустойка в размер на 0,2 на сто от цената на забавената поръчка за всеки просрочен ден (до 10-ия вкл.).

(2) Когато при наличие на рекламации, ИЗПЪЛНИТЕЛЯТ не изпълни в срок задълженията си по раздел VІІ и VІІІ от настоящия договор, същият дължи на ВЪЗЛОЖИТЕЛЯ неустойка в размер на 0,5 % на ден от цената на доставените стоки, за които са направени рекламациите.

33.При забава в плащането възложителят дължи неустойка в размер на законната лихва за съответния период.

34.За неизпълнението на други задължения по договора неизправната страна дължи на изправната неустойка в размер на 3 (три) на сто от цената по договора. Страната, която е понесла вреди от неизпълнението може да търси обезщетение и за по-големи вреди.

**X.УСЛОВИЯ ЗА ПРЕКРАТЯВАНЕ И ИЗМЕНЕНИЕ НА ДОГОВОРА**

|  |
| --- |
| 35.1.Настоящият договор се прекратява: |
| 35.1.1.С окончателното му изпълнение; |
| 35.1.2.По взаимно съгласие между страните, изразено в писмена форма; |
| 35.1.3.При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна; |
| 35.1.4.При констатирани нередности и/или конфликт на интереси - с изпращане на едностранно писмено предизвестие от възложителя до изпълнителя; |
| 35.1.5.Възложителят може да прекрати настоящият договор, ако в резултат на обстоятелства, възникнали след сключването му не е в състояние да изпълни своите задължения. |
| 35.1.6.Когато са настъпили съществени промени във финансирането на обществената поръчка - предмет на договора, извън правомощията на възложителя, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата. |
| 35.2.Възложителят може да прекрати договора без предизвестие, когато изпълнителят: |
| 35.2.1.забави изпълнението на някое от задълженията си по договора с повече от 10 работни дни; |
| 35.2.2.не отстрани в разумен срок, определен от възложителя, констатирани недостатъци; |
| 35.2.3.не изпълни точно някое от задълженията си по договора; |
| 35.2.4.използва подизпълнител, без да е декларирал това в офертата си, или използва подизпълнител, който е различен от този, посочен в офертата му; |
| 35.2.5.бъде обявен в несъстоятелност или когато е в производство по несъстоятелност или ликвидация. |
|  |

36.Изменение на настоящият договор се допуска само по изключение, когато в резултат на непреодолима сила се налага промяна в сроковете или при изменение на държавно регулирани цени, или при намаляване на договорената в т. 4 цена от изпълнителя в интерес на възложителя.

**ХI. ЗАКЛЮЧИТЕЛНИ РАЗПОРЕДБИ**

37.Комуникацията по този договор се осъществява в писмена форма. Писмената форма включва един от следните начини: писмо на хартиен носител, доставено чрез пощенски оператор или куриер; писмо по обявена електронна поща.

38.Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

39.Страните ще решават споровете възникнали при или по повод изпълнението на договора или свързани с договора или с неговото тълкуване, недействителност, неизпълнение или прекратяване при взаимно съгласие, а при непостигане на такова - спорът се отнася за решаване пред компетентния съд на територията на Република България по реда на Гражданския процесуален кодекс.

40.За всички случаи, отнасящи се до изпълнението и прекратяването на настоящия договор, неуредени в него и ЗОП се прилагат разпоредбите на Търговския закон и Закона за задълженията и договорите.

41.Договорът влиза в сила от момента на подписването му от двете страни.

42.Нито една от страните няма право да прехвърля права и задължения, произтичащи от този договор на трета страна, освен при условията на ЗОП.

43.Неразделна част от настоящия договор са следните приложения:

43.1.Приложение № 1 – Техническа спецификация на обществената поръчка;

43.2.Приложение № 2 –Техническо предложение на изпълнителя;

43.3.Приложение № 3 – Ценово предложение на изпълнителя.

44.За случаи, неуредени с разпоредбите на настоящия договор, се прилагат Закона за обществени поръчки, Закона за задълженията и договорите, Търговския закон и другите действащи нормативни актове.

Настоящият Договор се подписа в два еднообразни екземпляра - по един за всяка от страните.

ВЪЗЛОЖИТЕЛ: ………………… ИЗПЪЛНИТЕЛ: ……………………

(Димитър Здравков – кмет) (……………………….)

Блага Стефанова:…………………

(упълномощено лице да полага втори подпис)